Temeljem članka 4. st.1. Odluke o raspolaganju nekretninama u vlasništvu Grada Karlovca („Glasnik Grada Karlovca“ br. 03/13 i 08/15) i Odluke gradonačelnika Grada KLASA: 944-15/19-01/08, URBROJ: 2133/01-10-02/01-19-1 od 2. prosinca 2019. godine, Grad Karlovac raspisuje sljedeći

**N A T J E Č A J**

za davanje u za zakup prostora

1. Daje se u zakup prostor, u dijelu objekta sagrađenog na zemljištu pod oznakom kč.br. 1552/1 k.o. Gornje Mekušje (koji odgovara dijelu kč.br. 877/3 k.o. Gornje Mekušje), koji se u naravi sastoji od tri prostorije i vanjskog WC-a, kako je prikazano u tablici:

|  |  |  |  |  |  |  |
| --- | --- | --- | --- | --- | --- | --- |
| R. br. | položaj prostora | površina m2 | namjenapo NKD-u | početna mjesečnazakupnina bez pdv-a(kn/m2) | jamčevinasa pdv-om (kn) | rok zakupa |
| 1. | prizemno | 58,42 | Područje – NAdministrativne i pomoćne uslužne djelatnostiSve djelatnosti u ODJELJKU 77-82 | 9,00 | 1.971,68 | 5 godina |

1. Ugovor o zakupu sklapa se na razdoblje od 5 (pet) godina, ali isti može prestati i prije isteka ugovorenog roka radi privođenja namjeni predmetne nekretnine sukladno prostornim planovima.
2. Pravo na podnošenje ponude imaju fizičke osobe koje imaju registrirani obrt ili obavljaju samostalnu profesionalnu djelatnost, te pravne osobe.

Pisana ponuda za sudjelovanje u natječaju mora sadržavati:

* ime i prezime ponuditelja, prebivalište/sjedište, OIB (za fizičke osobe koje imaju registrirani obrt ili obavljaju samostalnu profesionalnu djelatnost), odnosno naziv trgovačkog društva, sjedište, OIB (za pravne osobe) te e – mail adresu i broj telefona radi kontakta,
* presliku osobne iskaznice (za fizičke osobe koje imaju registrirani obrt ili obavljaju samostalnu profesionalnu djelatnost),
* presliku izvatka iz odgovarajućeg registra ne starijeg od 3 mjeseca iz kojeg mora biti vidljivo da je ponuditelj ovlašten obavljati djelatnost koja je oglašena (sudski/obrtni registar ili drugi odgovarajući upisnik),
* specifikacija (opis) djelatnosti koju bi ponuditelj obavljao u okviru oglašenih djelatnosti,
* ponuđeni iznos mjesečne zakupnine, ne manji od oglašenog u javnom natječaju,
* broj žiro računa s naznakom poslovne banke kod koje je isti otvoren, za povrat jamčevine,
* izvornik ili ovjerenu presliku potvrde o stanju poreznog duga ponuditelja što ju je izdala nadležna porezna uprava Ministarstva financija, ne stariju od 30 dana,
* dokaz o izvršenoj uplati jamčevine.

U slučaju da na natječaju sudjeluje osoba iz Zakona o pravima hrvatskih branitelja iz

Domovinskog rata i članova njihovih obitelji dužna je dostaviti dokaz o utvrđenom svojstvu

branitelja temeljem kojega koristi pravo prvenstva za zasnivanje zakupa.

1. Neće se razmatrati:
2. nepravodobne ponude,
3. nepotpune ponude,
4. ponude onih ponuditelja koji ne ispunjavaju uvjete natječaja,
5. ponude onih ponuditelja koja imaji dospjele nepodmirene obveze s bilo koje osnove prema Gradu, trgovačkim društvima i ustanovama kojih je Grad osnivač, vlasnik ili većinski suvlasnik, kao i prema državnom proračunu, osim ako je sukladno posebnim propisima odobrena odgoda plaćanja navedenih obveza, pod uvjetom da se fizička ili pravna osoba pridržava rokova plaćanja,
6. ponude onih ponuditelja čiji je vlasnik, suvlasnik ili direktor povezana osoba s fizičkom ili pravnom osobom koja ima nepodmirene obveze prema Gradu, trgovačkim društvima i ustanovama kojih je Grad osnivač, vlasnik ili većinski vlasnik ili im je dug otpisan zbog stečaja ili likvidacije povezane osobe.
7. Otvaranju pisanih ponuda mogu prisustvovati ponuditelji koji su podnijeli pisane ponude ili njihovi punomoćnici.
8. Najpovoljnijom ponudom smatrat će se ona ponuda koja, uz ispunjenje uvjeta iz natječaja, sadrži i najveći iznos zakupnine.
9. Prvenstveno pravo na sklapanje ugovora o zakupu poslovnoga prostora imaju osobe iz Zakona o pravima hrvatskih branitelja iz Domovinskog rata i članova njihovih obitelji, ako sudjeluju i ispunjavaju uvjete iz javnog natječaja i ove Odluke, ako prihvate najviši ponuđeni iznos zakupnine, te ako nisu u zakupu drugog poslovnog prostora.
10. Osobe koje sudjeluju u javnom natječaju moraju položiti jamčevinu u trostrukom iznosu početnog iznosa zakupnine u korist proračuna Grada na IBAN HR7824000081817900000, model: HR68 poziv na broj: 7706-OIB uplatitelja.
11. Ponuditelju čija je ponuda izabrana kao najpovoljnija uplaćena jamčevina se uračunava u beskamatni polog za plaćanje zakupnine i drugih troškova sukladno ugovoru o zakupu, a ostalim se natjecateljima uplaćena jamčevina vraća u roku od 15 dana. U slučaju da ponuditelj koji je ponudio najviši iznos zakupnine odustane od svoje ponude nakon donošenja odluke o izboru za najpovoljnijeg ponuditelja gubi pravo na povrat jamčevine.
12. Na ponuđeni neto iznos mjesečne zakupnine obračunava se PDV, temeljem Zakona o porezu na dodanu vrijednost.
13. Ponuditelj je u svojoj ponudi dužan navesti djelatnost koju će obavljati u poslovnom prostoru, koja treba biti u okviru djelatnosti navedenih u javnom natječaju za podnošenje ponuda za zakup prostora.
14. Odluka o odabiru najpovoljnijeg ponuditelja dostavlja se svim ponuditeljima. Protiv odluke o odabiru najpovoljnijeg ponuditelja neizabrani ponuditelji mogu podnijeti prigovor gradonačelniku u roku 8 dana od dostave odluke.
15. Ako najpovoljniji ponuditelj odustane od ponude nakon otvaranja ponuda ili ako ne sklopi ugovor o zakupu u roku 8 dana od dana primitka prijedloga ugovora, smatrat će se da je odustao od sklapanja ugovora o zakupu te gubi pravo na povrat jamčevine.
16. Ukoliko je više ponuditelja dalo ponudu za isti poslovni prostor, a te ponude udovoljavaju uvjetima natječaja i imaju istovjetnu ponuđenu visinu zakupnine, ponuditelji će se pisanim putem pozvati da u roku od 3 dana od primitka poziva, pisanim putem, u zatvorenoj omotnici, ponude novi iznos mjesečne zakupnine.
17. Ponude se dostavljaju u zatvorenim omotnicama s naznakom „PONUDA ZA ZAKUP POSLOVNOG PROSTORA – NE OTVARAJ“ na adresu: Grad Karlovac, Upravni odjel za imovinsko pravne poslove i upravljanje imovinom, Banjavčićeva 9, Karlovac.
18. Ponude moraju stići na adresu iz točke 15. ovog natječaja do zaključno 20. prosinca 2019. godine do 12,00 sati, bez obzira na način dostave.
19. Grad ima pravo ne prihvatiti niti jednu ponudu i pravo poništiti natječaj u bilo koje vrijeme prije potpisivanja ugovora o zakupu, što se odnosi i na vremensko razdoblje nakon prihvata ponude, bez obrazloženja i bez odgovornosti prema ponuditeljima za bilo kakvu štetu, troškove i sl.
20. Dodatne obavijesti o natječaju mogu se dobiti mogu se dobiti u Upravnom odjelu za imovinsko pravne poslove i upravljanje imovinom, Banjavčićeva 9 ili na telefon 628-177.